
VLADA REPUBLIKE HRVATSKE

Zagreb, 17. rujna 2026.
____________________________________________________________________

	 Predlagatelj:
	Ministarstvo financija


____________________________________________________________________________

	Predmet:
	Prijedlog odluke o izmjenama Odluke o pokretanju postupka za sklapanje Ugovora između Republike Hrvatske i Kraljevine Norveške o uklanjanju dvostrukog oporezivanja porezima na dohodak i na imovinu te sprječavanju porezne utaje i izbjegavanja plaćanja poreza


____________________________________________________________________

Banski dvori | Trg Sv. Marka 2  | 10000 Zagreb | tel. 01 4569 222 | vlada.gov.hr
Na temelju članka 7. Zakona o sklapanju i izvršavanju međunarodnih ugovora („Narodne novine“, broj 28/96.), Vlada Republike Hrvatske je na sjednici održanoj ______________________ 2026. donijela

O D L U K U

o izmjenama Odluke o pokretanju postupka za sklapanje Ugovora između Republike Hrvatske i Kraljevine Norveške o uklanjanju dvostrukog oporezivanja porezima na dohodak i na imovinu te sprječavanju porezne utaje i izbjegavanja plaćanja poreza
I.
U Odluci o pokretanju postupka za sklapanje Ugovora između Republike Hrvatske i Kraljevine Norveške o uklanjanju dvostrukog oporezivanja porezima na dohodak i na imovinu te sprječavanju porezne utaje i izbjegavanja plaćanja poreza, KLASA: 022-03/25-11/09, URBROJ: 50301-05/16-25-3, od 6. veljače 2025., naziv Ugovora u nazivu Odluke i u točki I. mijenja se i glasi: „Ugovor između Republike Hrvatske i Kraljevine Norveške o uklanjanju dvostrukog oporezivanja porezima na dohodak te sprječavanju porezne utaje i izbjegavanja plaćanja poreza“, u odgovarajućem padežu.
II.

Nacrt ugovora iz točke IV. Odluke zamjenjuje se novim Nacrtom ugovora koji je sastavni dio ove Odluke.
KLASA:
UR. BROJ:
Zagreb, ___________ 2026.
	
	PREDSJEDNIK

mr. sc. Andrej Plenković



OBRAZLOŽENJE

Vlada Republike Hrvatske je na sjednici održanoj dana 6. veljače 2025. donijela Odluku o pokretanju postupka za sklapanje Ugovora između Republike Hrvatske i Kraljevine Norveške o uklanjanju dvostrukog oporezivanja porezima na dohodak i na imovinu te sprječavanju porezne utaje i izbjegavanja plaćanja poreza, KLASA: 022-03/25-11/09, URBROJ: 50301-05/16-25-3 (u daljnjem tekstu: Odluka). Tijekom pregovora  izaslanstva su se suglasila o potrebi izmjene naziva Ugovora tako da isti sada glasi „Ugovor između Republike Hrvatske i Kraljevine Norveške o uklanjanju dvostrukog oporezivanja porezima na dohodak te sprječavanju porezne utaje i izbjegavanja plaćanja poreza“.
Uzimajući u obzir izmjene naziva i teksta gore navedenog Ugovora koji je Odlukom utvrđen kao osnova za vođenje pregovora predlaže se donošenje Odluke o izmjenama Odluke o pokretanju postupka kojom se utvrđuje izmjena naziva Ugovora u nazivu Odluke i u točki I. te se Nacrt ugovora iz točke IV. Odluke zamjenjuje novim Nacrtom ugovora.  
